Peuter dood toe sy uit passasierskip val‘n Argieffoto van die Freedom of the Seas-passasierskip. Foto: (AP Photo/Mike Derer, File) ŉ 18 maande oue dogtertjie is dood nadat sy van die elfde verdieping van ŉ passasierskip geval het. Die voorval het Sondag plaasgevind terwyl die passasierskip in San Juan in Puerto Rico vasgemeer was. Die polisie het aan The Associated Press gesê die familie van die kind sal in die Amerikaanse grondgebied moet bly tot die ondersoek afgehandel is. Die dogtertjie het saam met haar ouers, twee sibbe en grootouers aan albei haar ouers se kante op die Freedom of the Seas-passasierskip gereis toe dit Sondag ná ŉ weeklange reis in Puerto Rico vasgemeer het. Chloe Wiegand. Foto: Facebook Die dogtertjie se oupa, Salvatore Anello, het haar vasgehou terwyl die familie almal naby ŉ eetsaal op die elfde verdieping van die skip bymekaar was. Die oupa het sy kleindogter glo in ŉ vensterbank laat sit. Die oupa het haar glo vasgehou toe hy gegly het waarna sy by die venster uitgeval en op ŉ sementblad te lande gekom het. Daar word intussen ondersoek ingestel oor hoekom die venster oop was. Die dogtertjie is intussen geïdentifiseer as Chloe Wiegand. Haar pa, Alan Wiegand, is ŉ polisiebeampte van Indiana. Die South Bend-polisie het in ŉ verklaring die gemeenskap versoek om vir die Wiegand-familie te bid en hul privaatheid in die tyd te respekteer. Royal Caribbean Cruises, wat die passasierskip besit, het die voorval as tragies beskryf en gesê hy staan die familie by.